**MINISTERUL SĂNĂTĂȚII**

**ORDIN**

**privind completarea Anexei la Ordinul ministrului sănătății publice nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat**

Văzând Referatul de aprobare al Inspecţiei Sanitare de Stat nr. .............../..................

având în vedere prevederile art. 27 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul prevederilor art. 7 alin (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătăţii emite următorul,

**ORDIN**

**ART. I** În Anexa la Ordinul ministrului sănătății publice nr. 824/2006 pentru aprobarea Normelor privind organizarea și funcționarea Inspecției Sanitare de Stat, publicat în Monitorul oficial al României, Partea I nr. 617 din 18 iulie 2006, cu modificările și completările ulterioare, după articolul 7, se introduce un nou articol, articolul 71  , cu următorul cuprins:

“ Art. 71 (1) În situația în care personalul împuternicit de ministrul sănătății din cadrul Inspectiei Sanitare de Stat a Ministerului Sănătății efectuează actiuni de inspecţie sanitară de stat la nivel national, conducerea Inspectiei Sanitare de Stat din cadrul Ministerului Sănătății solicită, în prealabil, Direcției de Sănătate Publică în a cărei arie administrativ - teritoriala au loc acțiunile de inspectie sanitară de stat, desemnarea unei/unor persoane împuternicită/împuternicite de ministrul sănătății din cadrul Serviciului Control în Sănătate Publică care să participe împreună cu echipa de control a Inspecției Sanitare de Stat din cadrul Ministerului Sănătății la respectivele acțiuni de inspecție sanitară de stat.

(2) Personalul împuternicit de ministrul sănătății din cadrul Inspecției Sanitare de Stat a Ministerului Sănătății, împreună cu persoana/persoanele împuternicită/împuternicite, de ministrul sănătății din cadrul Serviciului Control în Sănătate Publică al Direcției de Sănătate Publică în a cărei arie administrativ - teritorială au loc acțiunile de inspecție sanitară de stat, efectuează actiuni de inspecţie sanitară de stat la nivel național, întocmeşte/întocmesc procesul-verbal de constatare şi aplică sancţiuni contravenţionale, după caz, pe formularele Direcţiei de Sănătate Publică în a cărei arie administrativ - teritorială au loc acțiunile de inspectie sanitară de stat.

**Art. II** Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

**FIȘĂ DE AVIZARE INTERNĂ**

**O R D I N**

**privind completarea Anexei la Ordinul ministrului sănătății publice nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat**

|  |  |  |  |
| --- | --- | --- | --- |
| **STRUCTURA** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURA** |
| **STRUCTURA INIȚIATOARE** |  |  |  |
| **INSPECȚIA SANITARĂ DE STAT**  **INSPECTOR SEF**  **DR. Maria Mioara COMANA** |  |  |  |
| **STRUCTURA AVIZATOARE** |  |  |  |
| **DIRECȚIA GENERALĂ JURIDICĂ**    **DIRECTOR GENERAL**  **Ionuț IAVOR** |  |  |  |
| **SERVICIU AVIZARE ACTE NORMATIVE**  **ȘEF SERVICIU**  **Dana Constanța EFTIMIE** |  |  |  |
| **SECRETAR GENERAL ADJUNCT**  **POPA Danut Cristian** |  |  |  |

**Persoana responsabilă de elaborarea proiectului: Antonela Preoteasa, consilier superior, tel. 0213072557.**